বড় জয়ে বছর শুরু রিয়ালের
জয়ে নতুন বছর শুরু করল রিয়াল মাদ্রিদ। গেটাফেকে ৩-০ গোলে উড়িয়ে দিয়েছে তারা। দলের হয়ে জোড়া গোল করেন রাফায়েল ভারানে। বাকি গোলটি আসে লুকা মড্রিচের পা থেকে।







শনিবার ঘরের মাঠে শুরুটা দারুণ করে গেটাফে। ভূমিকাতে ঘন ঘন আক্রমণে রিয়ালকে ব্যতিব্যস্ত রাখে তারা। তবে তাদের দৌড় সেই পর্যন্তই। উল্টো ৩৪ মিনিটে খেলার বিপরীতে গোল হজম করে বসে স্বাগতিকরা। অতিথিদের এগিয়ে দেন ভারানে। তার মাথা ছুঁয়ে বল প্রতিপক্ষ গোলরক্ষকের হাতে লেগে জালে জড়ায়।




এরপর ছন্দময় ফুটবল খেলে রিয়াল। দ্বিতীয়ার্থের সূচনাতেই ব্যবধান দ্বিগুণ করে তারা। টনি ক্রুসের ক্রস থেকে হেডে জোড়া গোল পূর্ণ করেন ভারানে। পরেও দাপট ধরে রাখে লস ব্লাংকোরা। তবে সাফল্য আসছিল না। অবশেষে ইনজুরি টাইমে মিডফিল্ডার ভালভার্দের পাস থেকে গোল করেন মদ্রিচ। এতে ৩-০ গোলের বড় জয় নিয়ে মাঠ ছাড়ে স্প্যানিশ জায়ান্টরা।
উল্লেখ্য, ১৯ ম্যাচে ১২ জয় ও ৪ ড্রয়ে ৪০ পয়েন্ট নিয়ে শীর্ষে রয়েছে বার্সেলোনা। রিয়ালের পয়েন্ট সমান। তবে গোল ব্যবধানে পিছিয়ে দ্বিতীয় স্থানে তারা। ৩৫ পয়েন্ট নিয়ে তিনে উঠেছে অ্যাটলেটিকো মাদ্রিদ।

জয়ে নতুন বছর শুরু করল রিয়াল মাদ্রিদ। গেটাফেকে ৩-০ গোলে উড়িয়ে দিয়েছে তারা। দলের হয়ে জোড়া গোল করেন রাফায়েল ভারানে। বাকি গোলটি আসে লুকা মড্রিচের পা থেকে।